নিজস্ব প্রতিবেদন: রিও ডি জেনেইরোর বিখ্যাত কার্নিভালের ধাঁচে মঙ্গলবার রেড রোডে গ্র্যান্ড শো। ৬৬টি বাছাই করা প্রতিমা বিসর্জনের শোভাযাত্রা। অনুষ্ঠান ঘিরে এখন তুঙ্গে প্রশাসনিক তত্পরতা। যানজট এড়াতে ব্যবস্থা নিচ্ছে পুলিস। জাঁকজমকে দুনিয়ার যেকোনও উত্‍সবকে টেক্কা দিতে পারে বাংলার দুর্গাপুজো। বিশ্ববাসীর কাছে উত্‍সবকে শো-কেস করতে মঙ্গলবারের মেগা কার্নিভাল। বিসর্জনের আগে বাছাই করা ৬৬টি প্রতিমা অংশ নেবে এবারের কার্নিভালে। - বিকেল ৫টা থেকে শুরু হবে শোভাযাত্রা- সাড়ে ৩ ঘণ্টার মেগা শো- ফোর্ট উইলিয়ামের সামনে থেকে থিম অনুযায়ী আলাদা শোভাযাত্রা- মঙ্গলবার ভোরের মধ্যে রেডরোডে প্রতিমা নিয়ে আসতে হবে- শোভাযাত্রায় পুজো কমিটি পিছু ৫০জন থাকতে পারবেন- প্রতি পুজো কমিটির জন্য বরাদ্দ থাকছে আড়াই মিনিট- কোনও কমিটি মুখ্যমন্ত্রীর সামনে লাইভ শো করতে পারবে না